त्यसपछि उनले शहरको जुत्ता सिलाउने सार्कीको पसलमा सिकारु कामदारको रुपमा काम गर्न थाले। उनले पसल तथा कोठा बढार्ने, कपडा मिलाउने, तरकारी काट्ने, दाउरा चिर्नेजस्ता काम गरे। त्यहाँ उनले राम्रो कुरा कहिल्यै सिक्न पाएनन्। उनी त्यहाँबाट उम्कन प्रयासरत रहे। केही समयपछि उनका हजुरबाले आफ्ना नातेदारकहाँ काममा लगाइदिए। त्यहाँ पनि उनले घरायसी काम नै गर्नुपर्थ्यो। त्यसको केही समयपछि उनी गिर्जाघरमा गए। त्यहाँ उनले केही रमाइलो अनुभव गरे। त्यहाँ भजनहरु क48ठ गर्थे। एक दिन उनलाई २० कोपेकको रोटी किनेर ल्याउन भनियो। उनी त्यही पैसा बोकेर टाप कसे।
